Diari Oficial de la Generalitat Valenciana


Sumari del DOGV 8761, del 13-03-2020 (2020/1752)

Notificació de la sentència dictada en el judici verbal número 32/2018.
-----------------------------------------------------------------------

### Dades del document

Número de DOGV
:   8761

Data del DOGV
:   13-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1752


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal número 32/2018. [2020/1752]  
Rocío Fons Tomàs, magistrada jutgessa del Jutjat de Primera Instància núm. 4 d'Elx, he vist les actuacions de judici verbal, en exercici de desnonament per precari, tramitades en aquest jutjat amb el núm. 32/18, en virtut de la demanda interposada per Antonio Espín Baeza, representat pel procurador el senyor Ruiz Martínez, i assistit per la lletrada la senyora Aguilar Soto, contra els ocupants ignorats de l'habitatge siti a Elx, Alacant, partida de Santa Ana, camí de Torrellano, 227.  
  
Dispositiva  
Estime la demanda interposada pel procurador el senyor Ruiz Martínez, en nom i representació d'Antonio Espín Baeza, contra els ocupants ignorats, en precari, de l'immoble siti a partida de Santa Ana, camí de Torrellano, 227, d'Elx (Alacant), que es correspon amb les parcel·les cadastrals amb núm. de referència 94547Q153645959611XH i 54952P25207942581WC, decrete que pertoca el desnonament i condemne la part demandada a desallotjar l'immoble i a posar-lo a la disposició de la part actora, amb l'advertència que en seran llançats si no l'abandonen voluntàriament, així com al pagament de les costes.  
  
Si els ocupants ho especifiquen, s'hi traslladaran els serveis públics competents en matèria de política social, si fora procedent la seua actuació, sempre que atorguen el seu consentiment davant d'aquest jutjat perquè, en el termini de 7 dies, puguen adoptar les mesures de protecció que siguen procedents (art 441.1 bis LEC).  
Contra aquesta sentència, es pot interposar un recurs d'apel·lació, dins del termini de 20 dies comptador a partir de l'endemà de la notificació, per a la qual cosa el recurrent ha de constituir el depòsit preceptiu en el compte de depòsits i consignacions d'aquest jutjat, requisit sense el qual no s'admetrà a tràmit, i acreditar aquesta consignació.  
Aquesta és la meua sentència, que pronuncie, mane i signe.  
Publicació: la resolució anterior va ser llegida i publicada per la magistrada jutgessa que la va dictar, mentre celebrava audiència pública, en el dia de la seua data.  
Diligència: seguidament, es procedeix a formalitzar la notificació de la resolució anterior. En done fe.  
Atés que es desconeix el domicili o la residència actuals de la part demandada, mitjançant la diligència del dia de hui, la senyora lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte en el DOGV, per a portar a efecte la diligència de notificació de sentència.  
  
Elx, 11 de febrer de 2020.- La lletrada de l'Administració de justícia: Blanca C. Martínez Serran.